b'\n_START_ARTICLE_\nVasaros audra\n_START_SECTION_\nSiu\xc5\xbeetas\n_START_PARAGRAPH_\nKomandos i\xc5\xa1 visos Vokietijos \xc4\xafsikuria ramioje stovyklaviet\xc4\x97je ir savait\xc4\x99 treniruodamiesi ruo\xc5\xa1iasi finalinei irklavimo rung\xc4\x8diai. Teritorija, kurioje jie ruo\xc5\xa1iasi regatai priklauso piet\xc5\xb3 Vokietijos irklavimo klubui RSC. Tobis (aktorius Robert Stadlober) ir Achimas (aktorius Kostja Ulmann) ilgus metus buvo geriausi draugai ir kaip komandos kapitonas ir irkluotojas jie pad\xc4\x97jo savo komandai pasiekti ne vien\xc4\x85 pergal\xc4\x99. Dabar j\xc5\xb3 laukia kitas i\xc5\xa1\xc5\xa1\xc5\xabkis - regata \xc5\xa1alies pakra\xc5\xa1tyje. Ta\xc4\x8diau \xc5\xa1i kelion\xc4\x97 nebebus tik paprasta vasaros stovykla ir pirmosios problemos netrunka pasirodyti._NEWLINE_Berniukai d\xc5\xbeiaugiasi \xc5\xbeinia, jog \xc5\xa1alia j\xc5\xb3 \xc4\xafsikurs mergin\xc5\xb3 irklavimo komanda i\xc5\xa1 Berlyno, ta\xc4\x8diau, d\xc4\x97l netik\xc4\x97to likimo pos\xc5\xabkio, mergin\xc5\xb3 komandos pasirodymas at\xc5\xa1aukiamas ir jas pakei\xc4\x8dia Queerschlag ("Queerstrokes") g\xc4\x97j\xc5\xb3 jaunimo irklavimo komanda._NEWLINE_Kai labai laukta Berlyno mergai\xc4\x8di\xc5\xb3 komanda pakei\xc4\x8diama \xc4\xaf atleti\xc5\xa1k\xc5\xb3 vaikin\xc5\xb3 - g\xc4\x97j\xc5\xb3, Tobis ir jo komanda priver\xc4\x8diama grumtis su savo i\xc5\xa1ankstiniais nusistatymais, baim\xc4\x97mis ir, galb\xc5\xabt, pasl\xc4\x97ptais tro\xc5\xa1kimais. \xc4\xaetampa auga, Tobio, Achimo ir kit\xc5\xb3 galvose kaupiasi pyktis ir galiausiai i\xc5\xa1silaisvinimas, tarsi kaip vasaros audra, kuri nenumaldomai kaupiasi vir\xc5\xa1 e\xc5\xbeero kranto._NEWLINE_Viduje tvyranti \xc4\xaftampa tarp jo komandos ir "Queerschlag" nari\xc5\xb3, past\xc5\xabm\xc4\x97ja Tob\xc4\xaf prisipa\xc5\xbeinti apie ilgai u\xc5\xbesl\xc4\x97ptus jausmus savo draugui ir komandos nariui Achimui, kuris neabejingas savo merginai Sandrai (aktor\xc4\x97 Miriam Morgenstern). Atstumtas Achimo, Tobis jau\xc4\x8diasi prisl\xc4\x97gtas, ta\xc4\x8diau j\xc4\xaf i\xc5\xa1 dalies paguod\xc5\xbeia nauja draugyst\xc4\x97 su "Queerschlag" komandos nariu Leo (aktorius Marlon Kittel)._NEWLINE_\xc4\xaetampa tarp abiej\xc5\xb3 komand\xc5\xb3 nari\xc5\xb3 pasiekia kulminacij\xc4\x85 vasaros audros metu, per kuri\xc4\x85 Leo i\xc5\xa1duoda Tobio potrauk\xc4\xaf tai pa\xc4\x8diai ly\xc4\x8diai girdint Tobio komandos nariams. Tobis niegia esantis homoseksualus. Bandydamas apginti Tobio nuomon\xc4\x99, vienas i\xc5\xa1 komandos nari\xc5\xb3 papra\xc5\xa1o Tobio merginos Ank\xc4\x97s (aktor\xc4\x97 Alicija Bachleda-Curu\xc5\x9b) tai patvirtinti. Ank\xc4\x97, vienintel\xc4\x97, kuriai Tobis atskleid\xc4\x97 savo paslapt\xc4\xaf tyli._NEWLINE_Gal\xc5\xb3 gale, Tobis prisipa\xc5\xbe\xc4\xafsta savo komandos nariams esantis homoseksualus. Filmo pabaigoje visos komandos susirungia finalin\xc4\x97je regatoje.'